Nobeli kirjanduspreemia laureaat Aleksandr Solženitsõn kirjutas oma suurteose «Gulagi arhipelaag» Tartumaal Vasula külas Kopli-Märdi talus aastatel 1965-1966, edastas kirjandusmuuseum. Näitus põhineb kultuuriajakirja «Võšgorod» samanimelises  püsirubriigis ilmunud materjalidel.    Represseeritute isiklikest arhiividest on kogutud originaalfotosid, kirju ja dokumente. Väljapanekus on esindatud ka Solženitsõni eesti keelde tõlgitud teosed, käsikirjade koopiad, fotod, kirjad ja muud mälestusesemed.    Näituse on koostanud ajakirja «Võšgorod» peatoimetaja, Eesti kultuurikeskuse «Russkaja Entsiklopedija» direktor Ljudmila Gluškovskaja koostöös projekti kuraatori Natalja Likvintsevaga Moskva fondiraamatukogust.    Näitust on  toetanud kultuuriministeerium. Selle avamisel kell 16 kõneleb Peeter Olesk.